
REFERAT
privind  constatarea încetării contractelor de mandat ale membrilor Consiliului de Administraţie al S.C. Drumuri Municipale Timisoara S.A. şi declanşarea procedurii de selecţie a membrilor Consiliului de Administraţie

Prin Adresa nr. SC2017-014817/16.06.2017 a S.C. Drumuri Municipale Timisoara S.A. s-a comunicat Primăriei Municipiului Timişoara Hotărârea Adunării Generale a Acţionarilor a S.C. Drumuri Municipale Timişoara S.A. cu nr. 4/08.06.2017 privind demararea procedurii de selecţie a membrilor Consiliului de Administraţie şi numirea membrilor provizorii ai Consiliului de Administraţie.
Conform clauzelor din contractele de mandat ale membrilor Consiliului de Administraţie nr. 10/18.06.2013, nr. 11/18.06.2013, nr.  12/18.06.2013, nr. 13/18.06.2013, nr. 14/18.06.2013, nr. 15/18.06.2013, nr. 16/18.06.2013, nr.  17/18.06.2013 şi nr. 18/18.06.2013, se constată încetarea acestora  la data de 18.06.2017.
Conform dispoz. art. 64 ind. 1 din O.U.G. nr. 109/2011, în caz de vacanţă a unuia sau a mai multor posturi de administrator al unei societăţi, acţionarii, prin autoritatea publică tutelară, pot convoca adunarea generala a acţionarilor în vederea numirii administratorilor provizorii, până la finalizarea procedurii de selecţie a administratorilor. Durata mandatului administratorilor provizorii este de 4 luni, cu posibilitatea prelungirii, pentru motive temeinice, până la maximum 6 luni.
Potrivit art. 5 din Hotărârea AGA nr. 04/08.06.2017 s-a hotărât componenţa Consiliului de Administraţie, până la finalizarea procedurii de selecţie, după cum urmează: 
· STOINEL ILIE-LUCIAN, 
· PREDESCU ADRIAN-COSTIN, 
· ANGHEL RADU-SORIN, 
· IAPĂ AUGUSTIN–CĂTĂLIN, 
· ORHEI CIPRIAN-CONSTANTIN, 
· FILIMON LIVIU-SABIN, 
· VOINESCU CRISTIANA-FLORINA, 
· COSTEA GHEORGHE – MARIAN, 
· MOLNAR ANDREI
Selecţia membrilor Consiliului de Administraţie al S.C. Drumuri Municipale Timisoara implică parcurgerea unor etape obligatorii conform dispoziţiilor O.U.G. nr. 109/2011. Timpul pentru finalizarea procedurii de selecţie este de maximum 150 de zile de la declanşarea procedurii conform art. 64 ind. 4 din O.U.G. nr. 109/2011. 
Declanşarea procedurii de selecţie a membrilor consiliilor de administraţie se realizează conform prevederilor art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice: “În cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.”
Prin Adresa S.C. Drumuri Municipale Timişoara S.A. cu numărul de mai sus se comunică faptul că societatea a avut în anul 2016 o cifră de afaceri de 40.210.630 şi un număr mediu de 310 salariaţi. Astfel, selecţia candidaţilor este obligatorie a fi efectuată de către un expert independent, persoană fizică sau juridică specializată în recrutarea resurselor umane, conform art. 29 alin. (5) din O.U.G. nr. 109/2011 privind guvernanţa corporativă a întreprinderilor publice. Termenii de referinţă pentru expertul independent sunt propuşi pe baza componentei iniţiale a planului de selecţie, pentru societăţi, de către autoritatea publică tutelară sau comitetul de nominalizare şi remunerare şi se aprobă de către conducătorul autorităţii publice tutelare sau de consiliu, după caz,  potrivit dispoz. art. 8 din Anexa nr. 1 la H.G. nr. 722/2016.
Plata expertului independent se va efectua din suma prevăzută în bugetul local la Capitolul 51.02. “Autorităţi executive “ , Titlul II “Bunuri şi servicii”, conform H.C.L. nr. 100/31.03.2017 privind aprobarea bugetului local al Municipiului Timişoara pe anul 2017.
Având în vedere cele prezentate mai sus,
PROPUNEM:
1. Constatarea încetării contractelor de mandat ale membrilor Consiliului de Administraţie al S.C. Drumuri Municipale Timisoara S.A. : 
· STOINEL ILIE-LUCIAN - Contract nr. 10/18.06.2013,
· BULBOACĂ OCATVIAN IOAN– Contract nr. 11/18.06.2013,
· POPESCU PĂUN - Contract nr.  12/18.06.2013,
· JURESCU PUIU- Contract nr. 13/18.06.2013,
· LULCIUC ADRIAN – Contract nr. 14/18.06.2013,
· PREDESCU ADRIAN– Contract nr. 15/18.06.2013,
· ONEŢ NICU VIOREL - Contract nr.  16/18.06.2013,
· MOGHELNITCHI FLORENTIN - Contract nr.  17/18.06.2013,
· CRUCIAT GABRIEL CLAUDIU– Contract nr. 18/18.06.2013.
1. Până la finalizarea procedurii de selecţie componenţa Consiliului de Administraţie va fi următoarea: 
· STOINEL ILIE-LUCIAN, 
· PREDESCU ADRIAN-COSTIN, 
· ANGHEL RADU-SORIN, 
· IAPĂ AUGUSTIN–CĂTĂLIN, 
· ORHEI CIPRIAN-CONSTANTIN, 
· FILIMON LIVIU-SABIN, 
· VOINESCU CRISTIANA-FLORINA, 
· COSTEA GHEORGHE – MARIAN, 
· MOLNAR ANDREI
2. Declanşarea procedurii de selecţie a membrilor Consiliului de Administraţie al S.C. Drumuri Municipale Timişoara S.A., la data emiterii hotararii.
3. Aprobarea contractării serviciilor unui expert independent, conform legislaţiei în vigoare.

         DIRECTOR ECONOMIC,
STELIANA STANCIU


      AVIZAT JURIDIC,				       	    	               CONSILIER,
       GABRIELA IOVA                             				          VIOLETA LAZĂR

